ከም እኒ ንፍዮ ዝኣመሰሉ ብዙሕ ጉድኣት ዘብጽሑ ዘለዉ ተለበድቲ ሕማማትን ረኽስታትን ንምቅላስ እቲ ዝሐሸ መንገዲ ክታበት ምዃኑ ሳይንሳዊ መረዳእታ ኣሎ። ምንጪ ስእሊ, Science Photo Library ክታበት ኣብ ዓለም ብቢልዮናት ዝቑጸሩ ህዝብታት ካብ ዝተፈላለዩ ሕማማት ዝከላኸል እዩ። በደዶ በዚ መንገዲ ጠቕሊሉ ዝጠፍአ እንትኸውን ፖልዮ ድማ ኣብ ምጥፋእ ይርከብ። ይኹን'ምበር ከም እኒ ንፍዮ ዝኣመሰሉ ተላበድቲ ሕማማት ግን ሐዚ ኸኣ እናታዘመቱ ይርከቡ። ሰብ ሞያ ከምዝብሉዎ ድማ፡ ነዚ ምልባድ ቀንዲ ምኽንያት ብሰንኪ ኣብቲ ፍርሕን ስግኣትን ኣብ ክታበት ዘይትምትእማመኖም ዝፈጠሮ እዩ። ሞ ሳላሕ፡ ንሰደድ ደማሙን ኣኽላባትን ተቓዊሙ ብዛዕባ ድቃስ ክንፈልጦም ዘለና 10 ነገራት ኣብ ውድብ ጥዕና ዓለም በዓልቲ ሞያ ተፈጥሮኣዊ ሕማም ናይ ምክልኻል ዓቕሚ ዝኾና ዶክተር ኣነ ሊንድስትራንድ እቲ ሐዚ ዝርአ ዘሎ ትንሳኤ እዞም ተለባደቲ በሰንኪ ዕሽሽ ምባልን ክታበት ዘይምጥቃምን ምዃኑ ይዛረባ። "እቲ ሐዚ ዝረአ ዘሎ ምዕባለ እዞም ለበዳታት ቅቡል ኣይኮነን" ኢለን። ንዘይምኽታብ ምውሳን ነቲ ውልቀሰብ ኮነ ንቲ ካሊእ ማሕበረሰብ ዓብይ ጠንቂ እናኾነ ይርከብ። ብርክት ዝበሉ ሰባት እንተደአ ተኸቲቦም፡ ምስፍሕፋሕ እቲ ለበዳ ምቁጽጻር ይከኣል እዩ ዝብል መደምደምታ እዩ ዘሎ ብወገን ሰብ ሞያ። ካብ'ቲ መጽናዕቲን ዳህሳስን ዘካየደ ዌልካም ትረስት ዝኾኑ ኢምራን ካሃን፡ በቲ ሐዚ ዘሎ ኩነታት ብጣዕሚ ዘሰክፍ ከምዝኾነን፡ ካብ 95 ሚኢታዊ ንታሕቲ ሽፋን ክታበት ዘተኣማምን ከምዘይኮነን ይዛረቡ። "ብጭቡጥ ግን ሐዚ እዚ ኢና ንርኢ ዘለና" ኢሎም። ኣበይ እዩ ኣብ ክታበት ዝተሓተ እምነት ዘሎ?
